# **DECIZIA ETAPEI DE ÎNCADRARE**

**Nr. X din X.07.2024**

Ca urmare a solicitării de emitere a acordului de mediu adresate de **SENTEA MIRCEA pentru Neagu Mircea Aurelian, Neagu Georgeta Elena, Sentea Mircea**, cu domiciliul în municipiul Cluj-Napoca, str.Buftea, nr. 12, ap. 40, jud. Cluj, înregistrată la APM Cluj cu nr. 20447/22.09.2023, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile nr.: 24321/15.11.2023,25445/05.12.2023, 275/09.01.2024, 14300/26.06.2024 și 14494/28.06.2024, a punctelor de vedere/adreselor emise de alte instituții, înregistrate cu nr.: 26102/13.12.2023, 26788/28.12.2023, 14861/04.07.2024 și …., precum şi a consultărilor desfăşurate în cadrul şedinţei Comisiei de Analiză Tehnică din data de 9.01.2024, că proiectul **,, Construire imobile de locuințe colective cu regim de înălțime S+P+6E, spații comerciale la parter, amenajare teren, împrejmuire teren, racorduri și branșamente la utilități conform PUZ aprobat cu HCL nr. 173 din 24.11.2022*”*,** propus a fi amplasat în comuna Florști, sat Florești, str. Tineretului, FN, CF-uri nr. 76187 și nr. 86470, judeţul Cluj, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă;*

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, Anexa 2, la punctul **10.b) ,,Proiecte de dezvoltare urbană, inclusiv construcţia centrelor comerciale şi a parcărilor auto publice*”****;*

b) amplasamentul este situat în intravilanul comunei Florești, judeţul Cluj, constituie proprietate privată, cu destinaţia zonei – zona de locuințe colective și spații comerciale conform PUZ aprobat cu HCL nr. 173/24.11.2022, conform Certificatului de urbanism nr. 743/04.09.2023 prelungit emis de Primăria Florești;

c) proiectul este de amploare redusă, imobilul este situat în afara perimetrului de protecție a valorilor istorice sau architectural urbanisticeşi are ca scop: **construire imobil locuințe collective cu regim de înălțime S+P+6E, spații comerciale la parter, amenajare teren, împrejmuire teren, racorduri și branșamente la utilități**;

d) investiţia propusă se realizează în intravilanul comunei Florești, teren cu folosința actuală – *teren intravilan*;

e) drumurile de acces existente vor fi întreţinute corespunzător, de către  **titular/titulari** - dacă va fi cazul;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu;

i) proiectul va genera deşeuri din construcții sau alte tipuri de deșeuri rezultate din lucrările ce se desfășoară, care vor fi colectate selectiv și ulterior predate către operatori autorizați;

j) pentru realizarea lucrărilor este necesară organizare de şantier, pe amplasamentul titularului/titularilor;

k) sunt prevăzute măsuri pentru refacerea mediului la finalizarea lucrărilor propuse;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate**:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011;

**III. Motivele pe baza cărora s-a stabilit necesitatea neefectuării impactului asupra corpurilor de apă**:

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform Avizului de amplasament nr. 30/17.06.2024 emis de AN-Apele Române ABA Someș Tisa, suprafața de teren pe care se va realiza obiectivul propus se află în intravilanul loicalității Florești, pe str. Tineretului, în *zona inundabilă* a albiei majore a Râului Someșul Mic, mal drept (la producerea unui debit maxim cu probabilitatea de depășire de 1% în regim amenajat pe râul menționat, amplasamentul este parțial inundabil).

Conform Deciziei nr. 35/03.07.2024 emisă de AN-Apele Române – ABA Someș Tisa, lucrările propuse au impact nesemnificativ asupra corpului de apă de suprafață RORW2.1.31\_B4 Someșul Mic – cf. Nadăș – cf. Someșul Mare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, Construire imobile de locuințe colective cu regim de înălțime S+P+6E, spații comerciale la parter, amenajare teren, împrejmuire teren, racorduri și branșamente la utilități conform PUZ aprobat cu HCL nr. 173 din 24.11.2022*”*,** încomuna Florști, sat Florești, str. Tineretului, FN, CF-uri nr. 76187 și nr. 86470, cu următoarele caracteristici:

- poziţionarea conform coordonatelor Stereo 70, menționate în planșele aferente**;**

- suprafața totală teren 15354 mp – 100%;

- bilanț propus:

- teren pentru construcții 15237 mp – 99,23%;

- teren rezervat pentru drum 117 mp – 0,77%;

- suprafață construită 4464 mp – 29,30%;

- spațiu verde neamenajat/amenajat 4435 mp – 29,10%;

- suprafață auto și pietonală (dale pavaj) 6338 mp – 41,60%.

- racordarea se va face la utilitățile din zonă: alimentare cu apă, canalizare, alimentare cu gaze, alimentare cu energie electrică, telecomunicații.

**Prevenirea eventualelor efecte negative semnificative asupra mediului:**

- organizarea de șantier se va face doar pe amplasamentul titularului;

- se va asigura împrejmuirea terenului pe perioada derulării proiectului;

- se vor amenaja spații speciale pentru stocarea temporară a deșeurilor generate;

- spațiul administrativ pe perioada organizării de șantier va fi asigurat de un modul tip container și o toaletă ecologică;

- se vor respecta măsurile necesare în timpul execuției lucrărilor de construcții în vederea utilizării cât mai reduse a terenului – surplusul de pământ va fi gestionat conform autorizației de construire;

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se va amenaja terenul și se vor amenaja spațiile verzi și plantate, la finalizarea lucrărilor;

- se vor respecta **toate condițiile** din Avizul de amplasament nr. 30/17.06.2024 emis de AN-Apele Române ABA Someș Tisa;

- se vor respecta **toate condițiile** din Avizul de Gospodărire a Apelor ….. emis de AN-Apele Române ABA Someș Tisa;

- se vor respecta **toate mențiunile și condițiile** din Avizul tehnic ANIF nr. 29/05.02.2024 emis de ANIF - Filiala Teritorială de IF Cluj – terenul constituie *capacitate de combaterea eroziunii solului în amenajarea de îmbunătățiri funciare* **,,CES Florești Gârbău”** cod amenajare 585;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autori-

zații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Dr. ing. Grigora CRĂCIUN**

**Şef serviciu AAA Şef Seviciu CFM**

**Ing. Anca Cîmpean Adina SOCACIU**

**Întocmit:**

**Cons. Gabriela IONESCU Cons. Romina Ana LEOCA**

**X.07.2024**